
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή έγκρισης για την άρση των μέτρων πολιτικής κινητοποίη¬ 
σης για την αντιμετώπιση της έκτακτης ανάγκης που δημιουρ- 
γήθηκε λόγω της μη λήψης και μεταφοράς λυμάτων από ιδιώτες 
- ιδιοκτήτες οχημάτων - βυτιοφόρων στο Νομό Αττικής. ... 1 

Τροποποίηση απόφασης συγκρότησης Επιτροπής Παραλαβής Υλι¬ 


κών και Εργασιών. 2 

Λήξη μέτρων της Πολιτικής Κινητοποίησης για την αντιμετώπιση 
του προβλήματος από τη μη λήψη λυμάτων από ιδιώτες ιδιοκτή¬ 
τες οχημάτων εκκενώσεως βόθρων, στο Νομό Αττικής. 3 

Καθορισμός αριθμού προσώπων που θα απασχοληθούν για 2 έτη με 
σύμβαση μίσθωσης έργου στη Γεν. Γραμματεία Τύπου και Πλη¬ 
ροφοριών.Λ. 4 

Χορήγηση επιδόματος θέσης σε Διευθυντές των Εκπαιδευτικών Μο¬ 
νάδων του ΟΑΕΔ. 5 

Χρόνος και τρόπος παράδοσης φορολογικών υποθέσεων. 6 

Ανασυγκρότηση του Αναθεωρητικού Συμβουλίου Ιδιοκτησίας Δα¬ 
σών. 7 

Τροποποίηση του Π.Δ. 40/91 «περί προσαρμογής της Ελληνικής 
Νομοθεσίας στον τομέα των καλλυντικών προς την Κοινοτική 
οδηγία 76/768/ΕΟΚ του Συμβουλίου της 27ης Ιουλίου 
1976». 8 

Αναγνώριση του νερού «Δουμπιά» της πηγής «Αγ. Αποστόλων», 
Κοινότητας Δουμπιών Χαλκιδικής, της «Ελληνικά Μεταλλικά 
Νερά Α.Ε.», ως φυσικό μεταλλικό νερό φυσικώς αεριούχο, 
οξυανθρακικό, ασβεστούχο και μαγνησιούχο. 9 


Αναγνώριση του νερού «Τζουμέρκα» της πηγής «Αγκάθι», που βρί¬ 
σκεται στην περιοχή Κοινότητας Μελισσουργών Άρτας, της 
«Αφοί Κουτσούμπα Ο.Ε.», ως φυσικού μεταλλικού νερού, χαμη¬ 
λής περιεκτικότητας σε άλατα, κατάλληλο για δίαιτα πτωχή σε 


Νάτριο.10 

Αναγνώριση Νοσοκομειακής Μονάδας ως κατάλληλης για άσκηση 
των γιατρών.11 

Τρόπος λειτουργίας του Λογαριασμού Αλληλεγγύης Φορέων Κοι¬ 
νωνικής Ασφάλισης (Λ.Α.Φ.Κ.Α.).12 

Υπαγωγή του αδιαβάθμιστου προσωπικού του Πνευματικού Κέ¬ 
ντρου Χαϊδαρίου στις διατάξεις του Ν. 1188/1981. 13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ, Υ 1928 (1) 

Παροχή έγκρισης για την άρση των μέτρων πολιτικής κινητοποίησης 

για την αντιμετώπιση της έκτακτης ανάγκης που δημιουργήθηκε 

λόγω της μη λήψης και μεταφοράς λυμάτων από ιδιώτες - ιδιοκτή¬ 
τες οχημάτων - βυτιοφόρων στο Νομό Αττικής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις των άρθρων: α) 22 παρ. 3 και 112 παρ. 1 του Συ¬ 
ντάγματος, και β) ιδίως των άρθρων 19 (παρ. 2) και 20,22 και 23 του 
Ν.Δ. 17/1974 «περί Πολιτικής Σχεδιάσεως Έκτακτης Ανάγκης» (Α’ 
236). 

2. Την Υ.1923/2.11.1992 απόφασή μας (Β' 645). 

3. Την 561/2.11.1992 κοινή απόφαση των Υπουργών Εσωτερι¬ 
κών και Υγείας, Πρόνοιας και Κοινωνικών Ασφαλίσεων (Β' 645). 

4. Το 590/11.11.1992 έγγραφο του Υπουργού Εσωτερικών και τα 
Φ.535.16/400/9.11.1992 και Φ.535.16/205/9.11.1992 έγ¬ 
γραφα των Τμημάτων Π.Σ.Ε.Α. των Νομαρχιών Πειραιά και Ανατολι¬ 
κής Αττικής αντιστοίχως, από τα οποία προκύπτει ότι από 4.11.1992 
εξέλιπαν οι λόγοι που επέβαλαν την εφαρμογή των μέτων πολιτικής κι¬ 
νητοποίησης, λόγω λύσεως της απεργίας των ιδιωτών - ιδιοκτητών βυ¬ 
τιοφόρων οχημάτων - μηχανημάτων εκκενώσεως βόθρων του νομού 
Αττικής, αποφασίζουμε: 

Παρέχουμε την έγκρισή μας, όπως, ο Υπουργός Εσωτερικών και 
κάθε άλλος αρμόδιος Υπουργός, με απόφασή τους, προβούν από 
4.11.92 στην άρση των μέτρων πολιτικής κινητοποίησης που επιβλή¬ 
θηκαν για την αντιμετώπιση της ανωτέρω έκτακτης ανάγκης στο νομό 
Αττικής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Νοεμβρίου 1992 
Ο ΠΡΩΘΥΠΟΥΡΓΟΙ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
-*- 

Αριθ. 23789/Ε/1Ι979 (2) 

Τροποποίηση απόφασης συγκρότησης Επιτροπής Παραλαβής Υλικών 
και Εργασιών. 

Ο ΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν.Δ. 216/74 «περί συστάσεως Υπουργείου 
Προεδρίας της Κυβέρνησης» και του άρθρου 10 του Ν. 506/76 «περί 
ρυθμίσεως θεμάτων τινών της ΓΓΤΠ». 

2. Τις διατάξεις των άρθρων 4 παρ. 2 και 13 του Ν. 1232/82 
«Επαναφορά σε ισχύ, τροποποίηση και συμπλήρωση των διατάξεων του 

Ν.Δ.4352/64 και άλλες διατάξεις». 

3. Τις διατάξεις του άρθρου 7 πας. 2 της αρ. Α.5257/26.4.82 από¬ 
φασης του Υπουργείου Προεδρίας της Κυβέρνησης (ΦΕΚ 211/Β'/ 
26.4.82) «περί αναμορφώσεως συλλογκών οργάνων γνωμοδοτικής και 
αποφασιστικής αρμοδιότητας του Υπουργείου Προεδρίας της Κυβέρνη¬ 
σης». 

4. Την απόφαση αρ. 6554/2.6.82 του Υπουργού Προεδρίας τη3ς 
Κυβέρνησης «περί συγκροτήσεως Επιτροπής Παραλαβής Υλικών και 
Εργασιών για τις ανάγκες των Υπηρεσιών του Υπουργείου Προεδρίας 
της Κυβέρνησης». 

5. Το έγγραφο αρ. 6933/24.5.83 της Δ/νσης Διοικητικών Υποθέ¬ 
σεων του ΥΠΠΚ «περί συγκρότησης Επιτροπής Παραλαβής Υλικών 
και Εργασιών». 

6. Το αρ. 22187/ΣΤ2/24.10.1991 έγγραφο, και το αρ. 208/ 
21.11.1991 και το από 3.3.92 υπηρεσιακά σημειώματα της Δ/νσης 
Οικονομικών Υπηρεσιών. 

7. Την αρ. 17356/Ε/7.8.92 απόφαση συγκρότησης Επιτροπής 
Παραλαβής Υλικών και Εργασιών (ΦΕΚ 546/Β/2.9.92), 

8. Την απόφαση αρ. 25775/Ε/6406/19.12.90 «Μεταβίβαση 
εξουσίας να υπογράφουν «Με εντολή Υφυπουργού ο Γενικός Γραμμα¬ 
τέας κ.λπ.» όπως τροποποιήθηκε και συμπληρώθηκε μεταγενέστερα, 
αποφασίζουμε: 

Τροποποιούμε την αριθ. 17356/Ε/7.8.1992 απόφαση συγκρότη¬ 
σης Επιτροπής Παραλαβής Υλικών και Εργασιών και ορίζουμε τη Δη- 
μάκη Αναστασία, μόνιμη υπάλληλο με βαθμό Γ' του Κλάδου ΔΕΙ Διοι¬ 
κητικού ως μέλος και γραμματέα με αναπληρώτρια την Κουτρουμπή 
Σταυρούλα, μόνιμη υπάλληλο με βαθμό Β’ του Κλάδου ΔΕΙ Διοικητι¬ 
κού. 

Κατά τα λοιπά ισχύει η ως άνω απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1992 

Με εντολή Υπουργού 
Ο Γενικός Γραμματέας 
ΒΑΣΙΛΕΙΟΣ ΜΑΓΓΙΝΑΣ 

Αριθ. 589 (3) 

Λήξη μέτρων της Πολιτικής Κινητοποίησης για την αντιμετώπιση του 

προβλήματος από τη μη λήψη λυμάτων από ιδιώτες ιδιοκτήτες οχη¬ 
μάτων εκκενώσεως βόθρων, στο Νομό Αττικής. 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Συντάγματος άρθρα 18, 22 και 112. 

2. Τις διατάξεις του Ν.Δ. 17/1974 «περί. Πολιτικής Σχεδιάσεως 
εκτάκτου ανάγκης», και ειδικότερα τα άρθρα 18,19 παρ. 2 και 22. 

3. Την αριθ. 561/2.11.92 (ΦΕΚ 645/Β'/4.11.92) απόφασή μας, 
για την αντιμετώπιση της κατάστασης που δημιουργήθηκε, λόγω της 
απεργίας των ιδιωτών ιδιοκτητών οχημάτων μηχανημάτων εκκενώ¬ 
σεως βόθρων. 

4. Τα αριθ. Φ.535.16/400/9.11.92 και Φ.535.16/205/ 
9.11.92 των Νομαρχιών Ανατ. Αττικής και Πειραιώς. 

5. Το γεγονός ότι η λήψη και μεταφορά των λυμάτων διεξάγεται κα¬ 
νονικά, ύστερα από τη λήξη των απεργιακών κινητοποιήσεων των ιδιω¬ 
τών ιδιοκτητών οχημάτων-μηχανημάτων εκκενώσεως βόθρων, την 
4.11.1992. 

6. Την Υ.1928/12.11.92 απόφαση του Πρωθυπουργού, αποφασί¬ 
ζουμε: 

Παύει να ισχύει από 4.11.92 η ανωτέρω αριθ. 561/2.11.92 κοινή 
απόφασή μας, με την οποία εφαρμόσθηκαν μέτρα Πολιτικής Κινητοποι- 
ήσεως για την αντιμετώπιση της κατάστασης λόγω της μη λήψης και 
μεταφοράς λυμάτων στους χώρους απορρίψεως αυτών, διότι εξέλιπαν οι 
λόγοι επιβολής τους, ύστερα από τη λήξη των απεργιακών κινητοποιή¬ 
σεων των ιδιωτών ιδιοκτητών οχημάτων - μηχανημάτων εκκενώσεως 
βόθρων στις περιφέρειες Ανατ. Αττικής και Πειραιώς. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Νοεμβρίου 1992 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΕΣΩΤΕΡΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚΟΛΑΟΣ ΚΛΕΙΤΟΣ ΓΕΩΡΓΙΟΣ ΣΟΥΡΛΑΣ 

-φ- 

Αριθ. 23905/Ε/11993 (4) 

Καθορισμός αριθμού προσώπων που θα απασχοληθούν για 2 έτη με 

σύμβαση μίσθωσης έργου στη Γεν. Γραμματεία Τύπου και Πληρο¬ 
φοριών. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχονταξ υπόψη: 

1. Τις διατάξεις του άρθρου 2 του Ν.Δ. 216/74 «περί συστάσεως 
Υπουργείου Προεδρίας Κυβερνήσεως». 

2. Τις διατάξεις του άρθρου 11 του Ν. 506/76 «περί ρυθμίσεως θε¬ 
μάτων τινών της Γενικής Γραμματείας Τύπου και Πληροφοριών» σε 
συνδυασμό με τις διατάξεις του άρθρου 9 του Ν.Δ. 744/70 «περί υπα¬ 
γωγής της ΓΔΤΠ του ΥΠΠΚ υπό τον Πρωθυπουργό μετονομασίας και 
οργανώσεως αυτής». 

3. Τις διατάξεις του άρθρου 15 παρ. 5 του Ν. 1735/87 «προσλήψεις 
στο δημόσιο τομέα κ.α. διατάξεις». 

4. Τις διατάξεις του Ν. 1256/82 «για την πολυθεσία, την πολυαπα- 
σχόληση κ.ά. διατάξεις». 

5. Την αριθ. 198/10.11.1992 απόφαση του Πρωθυπουργού 
«Έγκριση ανάθεσης έργου σε εβδομήντα έξι (76) άτομα διαφόρων ειδι¬ 
κοτήτων από τη Γενική Γραμματεία Τύπου και Πληροφοριών (Υπουρ¬ 
γείο Προεδρίας της Κυβέρνησης)». 

6. Την αριθ. Υ.1844/10.8.92 «Ανάθεση αρμοδιοτήτων στον 
Υπουργό Επικράτειας Ανδρέα Ανδριανόπουλο», αποφασίζουμε: 

1. Καθορίζουμε τον αριθμό των προσώπων που θα απασχοληθούν 
για δύο (2) έτη με σύμβαση μίσθωσης έργου στη Γενική Γραμματεία 
Τύπου και Πληροφοριών σε εβδομήντα έξι (76) διαφόρων ειδικοτήτων 
ως ακολούθως: 

- Εικοσιοκτώ (28) δημοσιογράφους. 

- Εικοσιένα (21) διαφόρων ειδικοτήτων. 

- Ένα (1) με ειδίκευση σε θέματα προγραμματισμού και χειρισμού 
Η/Υ. 

- Τρεις (3) μεταφραστές. 

- Είκοσι δύο (22) συνεργάτες έκδοσης δελτίου. 

- Ένα (1) χειριστή μηχανών προβολής ταινιών. 

2. Η διάρκεια της απασχόλησης ορίζεται σε δύο (2) έτη από της υπο¬ 
γραφής της σύμβασης έργου ενός εκάστου των απασχολουμένων. 

3. Η συνολική αμοιβή που θα καταβληθεί ετησίως για κάθε ένα από 
έξι (6) δικαιούχους δεν μπορεί να ορισθεί μεγαλύτερη του ποσού των 
3.000.000 δρχ. και για κάθε ένα από τους υπόλοιπους εβδομήντα (70) 
δικαιούχους δεν μπορεί να ορισθεί μεγαλύτερη του ποσού των 
2.400.000 δρχ. και θα καταβάλλεται τμηματικά μετά την παράδοση 
αντίστοιχου τμήματος της εργασίας που θα ανατίθεται κάθε φορά με την 
προσκόμιση θεωρημένου από την οικεία Οικονομική Εφορία δελτίου πα¬ 
ροχής υπηρεσιών και μετά την αφαίρεση των νομίμων κρατήσεων. 

4. ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται δαπάνη σε βάρος 
του κρατικού προϋπολογισμού ύψους 5.000.000 δρχ. περίπου για το 
τρέχον οικονομικό έτος και ύψους 130.000.000 δρχ. περίπου για κάθε 
ένα από τα επόμενα δύο (2) έτη. 

5. Για την ανωτέρω δαπάνη υπάρχει πίστωση στον κρατικό Προϋπο¬ 
λογισμό έτους 1992 ύψους 10.000.000 δρχ. στον ειδικό φορέα 05200 
και με ΚΑΕ 0871, και έχει προβλεφθεί για το έτος 1993 πρόβλεψη 
ύψους 130.000.000 δρχ. στον ίδιο φορέα και Κ.Α.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 13 Νοεμβρίου 1992 

Ο ΥΠΟΥΡΓΟΣ 

ΑΝΔΡΕΑΣ I. ΑΝΔΡΙΑΝΟΠΟΥΛΟΣ 

Αριθ. 2071296/5519/0022 (5) 

Χορήγηση επιδόματος θέσης σε Διευθυντές των Εκπαιδευτικών Μονά¬ 
δων του ΟΑΕΔ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις: α) Των άρθρων 9 παράγρ. 11, 94 παράγρ. 4 και 
11 του Ν. 1566/85 «Δομή και λειτουργία των πρωτοβάθμιας και δευ¬ 
τεροβάθμιας εκπαίδευσης» (ΦΕΚ 167/Α'), β) Του άρθρου 28 του Ν. 
1836/89 «Προώθηση της απασχόλησης και της επαγγελματικής κα¬ 
τάρτισης» (ΦΕΚ 79Α). 

2. Την 142/28.1.92 απόφαση του Δ.Σ. του ΟΑΕΔ για την κατα¬ 
βολή επιδόματος θέσης στους Δ/ντές των Εκπ/κών μονάδων του 

ΟΑΕΔ. 

3. Την 50148/542/24.6.1992 κοινή υπουργική απόφαση «περι¬ 
στολή δαπανών Δημόσιου Τομέα». 

4. Το 115938/11.9.92 έγγραφο του ΟΑΕΔ. 

5. Την αριθ. Υ. 1847/1078399/1182/0001/7.8.92 (ΦΕΚ 525/ 
Β/92) απόφαση του Πρωθυπουργού και Υπουργού Οικονομικών «Ανά¬ 
θεση αρμοδιοτήτων στον Υφυπουργό Οικονομικών», αποφασίζουμε: 

Χορηγούμε στους Διευθυντές των Εκπαιδευτικών Μονάδων του 
ΟΑΕΔ, εκτός από τις αποδοχές τους, και μηνιαίο επίδομα θέσης ύψους 
δεκατριών χιλιάδων (13.000) δρχ. 

Το επίδομα αυτό καταβάλλεται, όπως και οι αποδοχές, με τις μισθο- 
δοτικές καταστάσεις και υπόκειται στις κρατήσεις των άλλων επιδομά¬ 
των, θα εντέλλεται δε στον ΚΑΕ 0238 του προϋπολογισμού του ΟΑΕΔ 
υπό κατονομασία «επίδομα θέσης» των Ν. 1586/86 και 1566/85, 
στον οποίο έχει εγγραφεί πίστωση ύψους 2.000.000 δρχ., ίση με την 
απαιτούμενη δαπάνη από την δημοσίευση της παρούσας απόφασης έως 
31.12.92. Για τα επόμενα οικονομικά έτη το ύψος της δαπάνης θα 
ανέρχεται σε 7.800.000 δρχ. ετησίως. 

Η καταβολή του επιδόματος θέσης θα αρχίσει από τη δημοσίευση της 
απόφασης αυτής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Οκτωβρίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΡΓΑΣΙΑΣ 

ΚΩΝ. ΓΙΑΤΡΑΚΟΣ ΑΡ. ΚΑΛΑΝΤΖΑΚΟΣ 

-♦- 

Αριθ. 1112020/1329/0006Α (6) 

Χρόνος και τρόπος παράδοσης φορολογικών υποθέσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ/τος 466/90 (ΦΕΚ 179/Α'), με τις οποίες 
συστήθηκε η ΔΟΥ Γαλατσίου. 

2. Τις διατάξεις του άρθρου 79 του Ν. 542/77 (ΦΕΚ 41/Α') «περί 
τροποποιήσεως, αντικαταστάσεως και συμπληρώσεως φορολογικών 
και άλλων διατάξεων». 

3. Τις διατάξεις του άρθρου 32 του Ν. 1828/89 (ΦΕΚ 2/Α') «ανα¬ 
μόρφωση της φορολογίας εισοδήματος και άλλες διατάξεις». 

4. Την ανάγκη ρύθμισης του τρόπου και χρόνου παράδοσης των φο¬ 
ρολογικών υποθέσεων. 

5. Την αριθ. Υ.1847/1078399/1182/0001/7.8.92 κοινή από¬ 
φαση του Πρωθυπουργού και του Υπουργού Οικονομικών, για τη βετα- 
βίβαση αρμοδιοτήτων, αποφασίζουμε: 

Α. Ορίζουμε όπως ακολουθηθεί η παρακάτω διαδικασία, για την πα¬ 
ράδοση και παραλαβή των φορολογικών υποθέσεων, που θα πραγματο¬ 
ποιηθεί, λόγω έναρξης λειτουργίας της ΔΟΥ Γαλατσίου από 1 Ιανουά¬ 
ριου 1993. 

1. Οι περαιωμένες υποθέσεις όλων των φορολογιών που αφορούν την 
περιφέρεια του Δήμου Γαλατσίου να παραδοθούν από την ΔΟΥ ΙΔ' Αθη¬ 
νών στη ΔΟΥ Γαλατσίου εντός διμήνου από την ημερομηνία έναρξης 
λειτουργίας αυτής. 

2. Οι (ανέλεγκτες υποθέσεις όλων των φορολογιών, που αφορούν την 
περιφέρεια του Δήμου Γαλατσίου, να παραδοθούν εντός μηνός από την 
ημερομηνία έναρξης λειτουργίας της ΔΟΥ Γαλατσίου. 

3. Για το διάστημα 3 μηνών από την έναρξη λειτουργίας της ΔΟΥ 
Γαλατσίου, βεβαιώσεις ή πιστοποιητικά που τυχόν θα ζητηθούν από 
τους φορολογούμενους θα χορηγηθούν από τον Προϊστάμενο της ΔΟΥ, 


στην υπηρεσία του οποίου ευρίσκονται, κατά την ημερομηνία υποβολής 
της σχετικής αίτησης, οι οικείοι φορολογικοί φάκελοι, που αφορούν την 
περιφέρεια του Δήμου Γαλατσίου. 

4. Οι φάκελοι των υποθέσεων όλων των φορολογιών, που αφορούν 
την περιφέρεια του Δήμου Γαλατσίου για τις οποίες έχει αρχίσει ο φορο¬ 
λογικός έλεγχος κατά την ημερομηνία έναρξης λειτουργίας της ΔΟΥ 
Γ αλατσίου, θα παραδοθούν σε αυτή, μετά την κοινοποίηση των φύλλων 
ελέγχου και των καταλογιστικών πράξεων, για τη συνέχιση της λοιπής 
διαδικασίας επιβολής του φόρου (διοικητική επίλυση της διαφοράς 
κ.λπ.). 

5. Οι φάκελοι των φορολογικών υποθέσεων που αφορούν την περιφέ¬ 
ρεια του Δήμου Γ αλατσίου και οι οποίοι εκκρεμούν κατά την ημερομη¬ 
νία έναρξης λειτουργίας της ΔΟΥ Γαλατσίου, ενώπιον των Διοικητικών 
Δικαστηρίων και του Συμβουλίου της Επικράτειας, παραδίδονται στη 
ΔΟΥ αυτή, αμέσως μετά την έκδοση της απόφασης του Διοικητικού Δι¬ 
καστηρίου ή του Συμβουλίου της Επικράτειας, για τη συνέχιση της δια¬ 
δικασίας μέχρι την οριστική περαίωση των υποθέσεων αυτών. 

6. Οι φάκελοι των φορολογικών υποθέσεων, που αφορούν την περιφέ¬ 
ρεια του Δήμου Γαλατσίου, για τις οποίες έχουν εκδοθεί τα φύλλα ελέγ¬ 
χου και οι λοιπές καταλογιστικές πράξεις, κατά την ημερομηνία έναρ¬ 
ξης λειτουργίας της ΔΟΥ Γαλατσίου, θα παραδοθούν σ’ αυτή αμέσως 
μετά τη νόμιμη κοινοποίηση αυτών. 

7. Οι φάκελοι των φορολογικών υποθέσεων, που αφορούν την περιφέ¬ 
ρεια του Δήμου Γαλατσίου, για τις οποίες η διαδικασία περαίωσής τους 
έχει οριστικοποιηθεί κατά την ημερομηνία έναρξης λειτουργίας της 
ΔΟΥ Γ «αλατσίου, είτε με την παρέλευση της προθεσμίας για την άσκηση 
προσφυγής, είτε με την έκδοση από το αρμόδιο Διοικητικό Δικαστήριο 
αμετάκλητης απόφασης, θα παραδοθούν σ’ αυτή, εντός μηνός από την 
έναρξη λειτουργίας της. 

8. Η θεώρηση των βιβλίων και στοιχείων γίνεται από τον αρμόδιο, 
κατά το χρόνο θεώρησης αυτών Προϊστάμενο της ΔΟΥ. Για τη θεώ¬ 
ρηση όμως των στοιχείων, θα ελέγχονται, πριν από την θεώρηση, τα 
χρέη της παραγράφου 8 του άρθρου 36 του Π. Δ/τος 186/92, όπως 
ισχύει, από τον Προϊστάμενο της ΔΟΥ, όπου ευρίσκονται τα (αναγκαία 
στοιχεία για τον ανωτέρω έλεγχο. 

9. Για τους φακέλους των φορολογικών υποθέσεων και των τελών 
κυκλοφορίας, που αφορούν την περιφέρεια του Δήμου Γαλατσίου, θα συ¬ 
νταχθούν πρωτόκολλα παραλαβής και παράδοσης. 

Β. Από τις διατάξεις της απόφασης αυτής δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1992 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 
-♦- 

Αριθ. 393175 (7) 

Ανασυγκρότηση του Αναθεωρητικού Συμβουλίου Ιδιοκτησίας 
Δασών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του Ν. 1558/1985 (ΦΕΚ 137/Α-/1985) «Κυβέρνηση και Κυ¬ 
βερνητικά Όργανα». 

β) Του Ν. 2026/1992 (ΦΕΚ 43/Α'/1992) «ρύθμιση θεμάτων Ορ¬ 
γάνωσης και Προσωπικού της Δημόσιας Διοίκησης και άλλες διατά¬ 
ξω»· 

γ) Του άρθρου 8 παρ. 4 του Ν. 998/1979 (ΦΕΚ 289/Α'/1979) 
«περί προστασίας των δασών και των δασικών εκτάσεων της χώρας». 

δ) Του Π.Δ. 509/1980 «περί οργανώσεως και λειτουργίας των 
Συμβουλίων Ιδιοκτησίας Δασών». 

2. Την αριθ. 393155/22.9.1992 (ΦΕΚ 579/Β'/92) κοινή από¬ 
φαση των Υπουργών Προεδρίας της Κυβέρνησης, Γεωργίας και Οικο¬ 
νομικών «περιορισμός των συλλογικών οργάνων του Υπουργείου Γεωρ- 
γίας». 

3. α) Το αριθ. 315/17.8.1992 έγγραφο του Αρείου Πάγου. 

β) Το αριθ. 47339/7.10.1992 έγγραφο του Νομικού Συμβουλίου 
του Κράτους. 

γ) Το αριθ. 92336/8726/22.10.1992 έγγραφο της Δ/νσης Προ¬ 
στασίας Δασών και Δασικού Περιβάλλοντος, αποφασίζουμε: 

1. Ανασυγκροτούμε το Αναθεωρητικό Συμβούλιο Ιδιοκτησίας Δασών 
από τους: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Απόστολο Μουστακόπουλο, Αντιπρόεδρο του Αρείου Πάγου, ως 
Πρόεδρο του Συμβουλίου, με αναπληρωτή αυτού τον Ευάγγελο Ρίκο, 
Αντιπρόεδρο του Αρείου Πάγου. 

β) Νικόλαο Βάρδα, Αρεοπαγίτη, ως τακτικό μέλος, με αναπληρωτή 
αυτού τον Χαράλαμπο Μυρσινιά, Αρεοπαγίτη. 

γ) Χαράλαμπο Παμπούκη, Αρεοπαγίτη, ως τακτικό μέλος, με ανα¬ 
πληρωτή αυτού τον Μιχαήλ Φράγκο, Αρεοπαγίτη. 

δ) Κων/νο Ντούση, Νομικό Σύμβουλο του Κράτους, που υπηρετεί 
στο Γραφείο Ν.Σ. του Υπουργείου Γεωργίας, ως τακτικό μέλος, με ανα¬ 
πληρωτή αυτού τον Βλάσιο Ασημακόπουλο, Πάρεδρο του Νομικού 
Συμβουλίου του Κράτους, του ίδιου Γραφείου. 

ε) Ιωάννη Σωτηρίου, υπάλληλο της Δ/νσης Προστασίας Δασών και 
Δασικού Περιβάλλοντος, του κλάδου ΠΕ2 Δασολογικού με βαθμό Α', 
ως τακτικό μέλος, με αναπληρωτή αυτού τον Ευάγγελο Διαμάντη, 
υπάλληλο της ίδιας Δ/νσης και του ίδιου κλάδου και βαθμού. 

στ) Θεόδωρο Παπαδόπουλο, υπάλληλο του κλάδου ΠΕ2 Δασολογι- 
κού με βαθμό Α', Προϊστάμενο της Δ/νσης Προστασίας Δασών και 
Δ.Π., ως τακτικό μέλος, με αναπληρωτή τον Ευάγγελο Σακελλαρίδη, 
υπάλληλο του ίδιου κλάδου και βαθμού, της ίδιας Δ/νσης. 

2. Εισηγητής ορίζεται από τον Πρόεδρο του Συμβουλίου σύμφωνα με 
τις διατάξεις του άρθρου 5 του Π.Δ. 509/1980. 

3. Γραμματέας του Συμβουλίου είναι η Παρασκευή Μήλιου, Προϊ- 
σταμένη της Γραμματείας του Συμβουλίου αυτού, υπάλληλος του κλά¬ 
δου ΠΕ9 Διοικητικού με βαθμό Α’ και αναπληρώτρια αυτής η Ιωάννα 
Ζαφειροπούλου, υπάλληλος του ίδιου κλάδου και βαθμού. 

4. Η θητεία του Προέδρου και των μελών λήγει την 31η Δεκεμβρίου 

1993. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1992 

Ο ΥΠΟΥΡΓΟΣ 

ΣΩΤΗΡΗΣ ΧΑΤΖΗΓΑΚΗΣ 
-♦- 

Αριθ. Α6/6442 (8) 

Τροποποίηση του Π.Δ. 40/91 «περί προσαρμογής της Ελληνικής Νο¬ 
μοθεσίας στον τομέα των καλλυντικών προς την Κοινοτική οδηγία 
76/768/ΕΟΚ του Συμβουλίου της 27ης Ιουλίου 1976». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 1 και 3 του Ν. 1338/1983 
«εφαρμογή του Κοινοτικού Δικαίου (ΦΕΚ 34/Α'), όπως τροποποιή¬ 
θηκε από το άρθρο 6 του Ν. 1440/1984 (ΦΕΚ 70/Α') «Συμμετοχή 
της Ελλάδας στο Κεφάλαιο, στα αποθεματικά και στις προβλέψεις της 
Ευρωπαϊκής Κοινότητας Άνθρακος και Χάλυβος και τον Οργανισμό 
εφοδιασμού της «ΕΓΙΚΑΤΟΜ» καθώς και το άρθρο 65 του Ν. 1892/ 
1990 (ΦΕΚ ΙΟΙ/Α'). 

2. Τις διατάξεις των'άρθρων 14 (παρ. 4) και 2 (παρ. 2 εδ. κ') του Ν. 
1316/83 «Ίδρυση Οργάνωση και αρμοδιότητες του Εθνικού Οργανι¬ 
σμού Φαρμάκων (ΕΟΦ) της Εθνικής Φαρμακοβιομηχανίας (Ε.Φ.) της 
Εθνικής Φαρμακαποθήκης (Κ.Φ.) και τροποποίηση και συμπλήρωση 
της φαρμακευτικής Νομοθεσίας και άλλες διατάξεις (ΦΕΚ Α/3). 

3. Το Π.Δ. 40/91 (ΦΕΚ Α/23). 

4. Την υπ’ αριθ. 0-391/11.5.92 γνωμάτευση του Δ.Σ./ΕΟΦ. 

5. Την ΐ 1687/92 απόφαση του Πρωθυπουργού και του Υπουργού 
Εθνικής Οικονομίας (Β104) όπως τροποποιήθηκε από την Υ1723/92 
(Β215) ομοία απόφαση. 

6. Τις διατάξεις του άρθρου 27 του Ν. 2081/92 (ΦΕΚ Α' 154/ 
10.9.92), αποφασίζουμε: 

Το εδ. α της παρ. 3 του άρθ. 2 του Π.Δ. 40/91 τροποποιείται και 
έχει ως κατωτέρω: 

Α) 3. Τα καλλυντικά προϊόντα διατίθενται ελεύθερα στην Ελληνική 
αγορά. 

α) Οποιοσδήποτε θέτει σε κυκλοφορία καλλυντικά προϊόντα γνωστο¬ 
ποιεί στον Ε.Ο.Φ., εντός 5 ημερών από την αρχική θέση στην κυκλοφο¬ 
ρία του προϊόντος απ’ αυτόν, τα παρακάτω στοιχεία: 

1. Όνομα και μορφή προϊόντος 

2. Επωνυμία - διεύθυνση παραγωγού και υπεύθυνου κυκλοφορίας 

3. Εξωτερική - εσωτερική συσκευασία και φύλλο οδηγιών, αν υπάρ- 
χει. 


Κατά τα λοιπά ισχύει το Π.Δ. 40/91. 

Β) Η ισχύς αυτής της απόφασης αρχίζει από την ημερομηνία δημο¬ 
σίευσής της στην Εφημερίδα της Κυβέρνησης. 

Γ) Κάλυψη δαπάνης: 

Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1992 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Κ. ΔΟΥΣΗΣ Γ. ΣΟΥΡΛΑΣ 


-♦- 

Αριθ. Α 1/5.794 (9) 

Αναγνώριση του νερού «Δουμπιά» της πηγής «Αγ. Αποστόλων», Κοινό¬ 
τητας Δουμπιών Χαλκιδικής, της «Ελληνικά Μεταλλικά Νερά 
Α.Ε.», ως φυσικό μεταλλικό νερό φυσικώς αεριούχο, οξυανθρακικό, 
ασβεστούχο και μαγνησιούχο. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 112/89 «Οργανισμός του Υπουργείου Υγείας, Πρόνοιας 
και Κοινωνικών Ασφαλίσεων». 

2. Το Π.Δ. 433/83 (ΦΕΚ 163/Α'/9.11.83) «για τους όρους εκμε¬ 
τάλλευσης και κυκλοφορίας στο Εμπόριο των φυσικών μεταλλικών νε¬ 
ρών». 

3. Την αριθ. Α1β/5986/2.7.84 απόφαση, όπως τροποποιήθηκε με 
την αριθ. πρωτ. 3426/7.5.90 όμοια, με την οποία συγκροτήθηκε επι¬ 
τροπή για τνα εισηγείται την έκδοση απόφασης που θα αφορά την ανα¬ 
γνώριση των φυσικών μεταλλικών νερών. 

4. Την από 15.7.92 αίτηση της «Ελληνικά Μεταλλικά Νερά Α.Ε.». 

5. Το από 28.9.92 Πρακτικό της Επιτροπής, που προβλέπεται από 
το Π.Δ. 433/83, με το οποίο η Επιτροπή γνωμάτευσε για την αναγνώ¬ 
ριση του νερού «Δουμπιά», της πηγής «Αγ. Απόστολοι» Κοινότητας 
Δουμπιών Χαλκιδικής, της «Ελληνικά Μεταλλικά Νερά Α.Ε.», ως φυ¬ 
σικό μεταλλικό νερό φυσικώς αεριούχο, οξυανθρακικό, ασβεστούχο και 
μαγνησιούχο, αποφασίζουμε: 

Αναγνωρίζουμε το νερό «Δουμπιά», της πηγής «Αγ. Απόστολοι», πε¬ 
ριοχής Κοινότητας Δουμπιών Χαλκιδικής, της «Ελληνικά Μεταλλικά 
Νερά Α.Ε.», ως φυσικό μεταλλικό νερό φυσικώς αεριούχο, οξυανθρα¬ 
κικό, ασβεστούχο και μαγνησιούχο, γιατί πληρεί όλες τις προϋποθέσεις 
που προβλέπονται από το Π.Δ. 433/83 «για τους όρους εκμετάλλευσης 
και κυκλοφορίας στο εμπόριο των φυσικών μεταλλικών νερών». 

Η παρούσα να δημοσιευθεί στην Εφημερίδα της Κυβερνήσεως και θα 
ισχύει από την ημερομηνία έκδοσής της. 

Αθήνα, 5 Νοεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-♦- 

Αριθ. Α1/7.337 (10) 

Αναγνώριση του νερού «Τζουμέρκα» της πηγής «Αγκάθι», που βρίσκε¬ 
ται στην περιοχή Κοινότητας Μελισσουργών Άρτας, της «Αφοί Κου- 
τσούμπα Ο.Ε.», ως φυσικού μεταλλικού νερού, χαμηλής περιεκτικό¬ 
τητας σε άλατα, κατάλληλο για δίαιτα πτωχή σε Νάτριο. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το Π.Δ. 112/89 «Οργανισμός του Υπουργείου Υγείας, Πρόνοιας 
και Κοινωνικών Ασφαλίσεων». 

2. Το Π.Δ. 433/83 (ΦΕΚ 163/9.11.83, τ.Α') για τους όρους 
εκμετάλλευσης και κυκλοφορίας στο Εμπόριο των φυσικών μεταλλικών 
νερών». 

3. Την υπ’ αριθμ. Α1β/5986/2.7.84 απόφαση, όπως τροποποιή¬ 
θηκε με την αριθ. πρωτ. 3426/7.5.90 όμοια, με την οποία συγκροτή¬ 
θηκε επιτροπή για να εισηγείται την έκδοση απόφασης που αφορά την 
αναγνώριση των φυσικών μεταλλικών νερών. 

4. Την από 14.11.91 αίτηση της «Αφοί Κουτσουμπά Ο.Ε.». 

5. Το από 28.9.92 Πρακτικό της Επιτροπής, που προβλέπεται από 
το Π.Δ. 433/83, με το οποίο η Επιτροπή γνωματέυσε για την αναγνώ¬ 
ριση του νερού «Τζουμέρκα», της πηγής «Αγκάθι», περιοχής Κοινότη¬ 
τας ΜελισάΟυργών Άρτας, της «Αφοί Κουτσουμπά Ο.Ε.», ως φυσικό 
μεταλλικό νερό, χαμηλής περιεκτικότητας σε άλατα, κατάλληλο για 
δίαιτα πτωχή σε Νάτριο, αποφασίζουμε: 

Αναγνωρίζουμε το νερό «Τζουμέρκα» της πηγής «Αγκάθι», περιοχής 
Κοινότητας Μελισσουργών Άρτας, της «Αφοί Κουτσουμπά Ο.Ε.», ως 
φυσικό μεταλλικό νερό, χαμηλής περιεκτικότητας σε άλατα, κατάλληλο 
για δίαιτα πτωχή σε Νάτριο, γιατί πληροί όλες τις προϋποθέσεις που 
προβλέπονται από το Π.Δ. 433/83 «για τους όρους εκμετάλλευσης και 
κυκλοφορίας στο εμπόριο των φυσικών μεταλλικών νερών». 

Η παρούσα να δημοσιευθεί στην Εφημερίδα της Κυβέρνησης και θα 
ισχύει από την ημερομηνία έκδοσής της. 

Αθήνα, 5 Νοεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 

-»- 

Αριθ. Α4/4975 (11) 

Αναγνώριση Νοσοκομειακής Μονάδας ως κατάλληλης για άσκηση των 

γιατρών. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντες υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Την με αριθ. 7/20.8.92 γνωμοδότηση της Υποεπιτροπής για 
(αναγνώριση Κέντρων για χορήγηση ειδικότητας. 

3. Την με αριθ. 3073/18.9.92 απόφαση της Εκτελεστικής Επιτρο¬ 
πής του ΚΕΣΥ, αποφαζίζουμε: 

1. Επικυρώνουμε την ανωτέρω γνωμοδότηση της Ε.Ε. του ΚΕΣΥ, 
με την οποία αναγνωρίζεται η Παν/κή Οφθαλμολογική Κλινική του 
Παν/κού Γεν. Νοσ/μείου Ηρακλείου Κρήτης, για πλήρη άσκηση των 
γιατρών στην Οφθαλμολογία. 

2. Από τις διατάξεις αυτής της απόφασης δεν προκαλείται δαπάνη σε 
βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Σεπτεμβρίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
- ψ - 

Αριθ. Φ3/ΟΙΚ.4331 (12) 

Τρόπος λειτουργίας του Λογαριασμού Αλληλεγγύης Φορέων Κοινωνι¬ 
κής Ασφάλισης (Λ.Α.Φ.Κ.Α.). 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 67 του Ν. 2084 «Αναμόρφωση της Κοι¬ 
νωνικής Ασφάλισης και άλλες διατάξεις» (ΦΕΚ 165/Α/92). 

2. Την αριθμ. Υ1540/18.9.91 κοινή απόφαση του Πρωθυπουργού 
και του Υπουργού Υγείας Πρόνοιας και Κοινωνικών Ασφαλίσεων «Ανά¬ 
θεση αρμοδιοτήτων στον Υφυπουργό Υγείας, Πρόνοιας και Κοινωνικών 
Ασφαλίσεων Δημ. Σιούφα» (ΦΕΚ 754/19.9.91), αποφασίζουμε: 

Καθορίζουμε τον τρόπο λειτουργίας του Λογαριασμού Αλληλεγγύης 
Φορέων Κοινωνικής Ασφάλισης, την διαδικασία ενίσχυσης των ελλειμ- 
ματικών Ταμείων και τη λογιστική Οργάνωση ως κάτωθι: 

Άρθρο 1 
Σύσταση 

1. Ο Λογαριασμός Αλληλεγγύης Φορέων Κοινωνικής Ασφάλισης, ο 
οποίος συνεστήθη με το άρθρο 67 του Ν. Ν. 2084 (ΦΕΚ 165/Α/92) 
και στα επόμενα άρθρα θα αποκαλείται χάριν συντομίας «Λ.Α.Φ.Κ.Α.», 
υπάγεται στην αρμοδιότητα της Διεύθυνσης Οικονομικού της Γενικής 
Γραμματείας Κοινωνικών Ασφαλίσεων. 

2. Έδρα του Λ.Α.Φ.Κ.Α. ορίζεται η Γενική Γραμματεία Κοινωνικών 
Ασφαλίσεων. 


Άρθρο 2 
Σκοπός 

Σκοπός του Λ.Α.Φ.Κ.Α. είναι η οικονομική ενίσχυση των ελλειμμα- 
τικών Φορέων Κοινωνικής Ασφάλισης. 

Άρθρο 3 
Πόροι 

Πόροι του Λογ/σμού είναι: 

1. Οι κοινωνικοί ποροι του άρθρου 59 του Ν. 2084/92. 

2. Η εφάπαξ εισφορά των Φορέων Κοινωνικής Ασφάλισης που προ- 
βλέπεται από το άρθρο 61 του ίδιου Νόμου. 

3. Οι τόκοι καταθέσεων. 

Άρθρο 4 

Διαδικασία Ενίσχυσης Ελλειμματικών Φορέων 
Κοινωνικής Ασφάλισης 

Οι ελλειμματικοί φορείς Κοινωνικής Ασφάλισης υποβάλλουν προς 
την αρμόδια Ασφαλιστική Διεύθυνση της Γενικής Γραμματείας Κοινω¬ 
νικών Ασφαλίσεων απόφαση του ΔΣ για ενίσχυσή τους, η οποία συνο¬ 
δεύεται με απαραίτητα οικονομικά στοιχεία. 

Το ύψος της οικονομικής ενίσχυσης καθορίζεται κάθε φορά με από¬ 
φαση του Υπουργού Υγείας Πρόνοιας και Κοινωνικών Ασφαλίσεων και 
μετά από οικονομική μελέτη της Δ/νσης Ανολογιστικών Μελετών της 
Γ.Γ.Κ.Α. και γνώμη του Συμβουλίου Κοινωνικής Ασφάλισης με βάση 
τις οικονομικές δυνατότητες του Λογαριασμού και του οικείου φορέα 
Κοινωνικής Αφάλισης. 

Άρθρο 5 

Τα αποθεματικά κεφάλαια του Λ.Α.Φ.Κ.Α. κατατίθενται στην Τρά¬ 
πεζα της Ελλάδος σε έντοκο λογ/σμό με το επιτόκιο που ισχύει εκά- 
στοτε για τα χρηματικά διαθέσιμα των Φορέων της Κοινωνικής Ασφά¬ 
λισης. 

Άρθρο 6 

Οικονομικό και Λογιστικό έτος 

Το Οικονομικό και Λογιστικό έτος του Λ.Α.Φ.Κ.Α. ταυτίζεται με το 
ημερολογιακό, δηλαδή αρχίζει από 1η Ιανουάριου και λήγει την 31η 
Δεκεμβρίου του ίδιου έτους. 

Άρθρο 7 
Προϋπολογισμός 

1. Τα έσοδα και έξοδα (επιχορηγήσεις) προσδιογίζονται κάθε οικονο¬ 
μικό έτος με βάση τον προϋπολογισμό του Λ.Α.Φ.Κ.Α. και κατατάσσο¬ 
νται σ’ αυτόν κατά γενικές κατηγορίες και υποκατηγορίες, σύμφωνα με 
το δεκαδικό σύστημα. 

2. Έσοδα θεωρούνται όσα εισπράττονται κατά τη διάρκεια του οικο¬ 
νομικού έτους. 

3. Έξοδα θεωρούνται οσα πραγματοποιούνται για επιχορηγήσεις 
κατά τη διάρκεια του οικονομικού έτους. 

Ως χρόνος πραγματοποίησης της πληρωμής θεωρείται ο χρόνος που 
εκδίδεται ο τίτλος πληρωμής. 

Άρθρο 8 

Κατάρτιση και Έγκριση προϋπολογισμού 

Ο Προϋπολογισμός κάθε οικονομικού έτους καταρτίζεται από την Δ/ 
νση Οικονομικού της Γ.Γ.Κ.Α. ένα τουλάχιστον μήνα πρό της έναρξης 
του Οικονομικού έτους και εγκρίνεται από τον Υπουργό Υγείας, Πρό¬ 
νοιας και Κοινωνικών Ασφαλίσεων. 

Άρθρο 9 

Εκτέλεση Προϋπολογισμού 

Για την παρακολούθηση της εκτέλεσης Προϋπολογισμού τηρείται 
ιδιαίτερο βιβλίο στο οποίο καταχωρούνται οι υποχρεώσεις που αναλαμ¬ 
βάνονται σε μείωση των αντιστοίχων πιστώσεων. 

2. Η εκτέλεση του προϋπολιγισμού κάθε οικονομικού έτους παρατεί- 
νεται για δύο μήνες για την είσπραξη των εσόδων του έτους που έληξε 
καθώς και για την πληρωμή των εξόδων, για τα οποία οι σχετικές υπο¬ 
χρεώσεις έχουν αναληφθεί μέχρι τη λήξη του. 

3. Για την συμπλήρωση των πιστώσεων του προϋπολιγισμού, σε πε¬ 
ρίπτωση που αυτές θα είναι ανεπαρκείς κατά την εκτέλεσή του, καθώς 
και για την αντιμετώπιση εκτάκτων επιχορηγήσεων που δεν είναι δυνα- 




6400 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τόν αντικειμενικά να προβλεφθαύν κατά την κατάρτιση του Προϋπολο¬ 
γισμού, στην αρχή του σκέλους των εξόδων θα αναγράφεται πίστωση 
υπό τον τίτλο «Αποθεματικό». 

4. Κάθε τροποποίηση του προϋπολογισμού εγκρίνεται από τον 
Υπουργό Υγείας, Πρόνοιας και Κοινωνικών Ασφαλίσεων. 

5. Σε περίπτωση αξαντλήσεως των αναγραφόμενων αποθεματικών 
είναι δυνατή η εγγραφή νέας πιστώσεως με βάση την προβλεπόμενη 
στην προηγούμενη παράγραφο διαδικασία. 

Άρθρο 10 

Απολογισμός Ισολογισμός 

1. Μέχρι τον μήνα Μάιο, συντάσσεται ο Απολογισμός του προηγού¬ 
μενου οικονομικού έτους στον οποίο αναγράφονται κατά την ίδια τάξη 
με τον Προϋπολογισμό οι εισπράξεις και οι πληρωμές του Λ.Α.Φ.Κ.Α. 
που έχουν προβλεφθεί και πραγματοποιηθεί κατά το έτος στο οποίο ανα- 
φέρεται ο απολογισμός. 

2. Με τον απολογισμό κάθε έτους, συντάσσεται και ο Ισολογισμός 
που απεικονίζει τη γενική Οικονομική κατάσταση του Λογαριασμού 
στις 31 Δεκεμβρίου του έτους στο οποίο αναφέρεται. 

3. Ο Ισολογισμός περιλαμβάνει τα περιουσιακά στοιχεία του 
Λ.Α.Φ.Κ.Α. που κατατάσσονται ως εξής: 

α- Καταθέσεις 

β- Απαιτήσεις 

γ- Υποχρεώσεις 

δ- Κεφάλαια. 

4. Ο Απολογισμός και ο Ισολογισμός εγκρίνεται από τον Υπουργό 
Υγείας, Πρόνοιας και Κοινωνικών Ασφαλίσεων μέχρι τις 31 Μαΐου του 
επομένου έτους. 

Άρθρο 11 

Εισπράξεις - Πληρωμές 

1. Οι εισπράξεις του Λ.Α.Φ.Κ.Α. ενεργούνται από την Τράπεζα της 
Ελλάδος με πίστωση του σχετικού λογαριασμού του Λ.Α.Φ.Κ.Α. που 
τηρείται σε αυτή. 

2. Ο έλεγχος της κανονικής απόδοσης των πόρων από τους Ασφαλι¬ 
στικούς φορείς ενεργείται από την Δ/νση Επιθεώρησης της Γενικής 
Γραμματείας Κοινωνικών Ασφαλίσεων. 

3. Οι πληρωμές του Λ.Α.Φ.Κ.Α. ενεργούνται από την Τράπεζα της 
Ελλάδος στην οποία είναι κατατεθειμένα τα Κεφάλαια με εντολές που 
εκδίδονται κατόπιν αποφάσεων του Υπουργού Υγείας, Πρόνοιας και 
Κοινωνικών Ασφαλίσεων. 

4. Κάθε εντολή εκδίδεται στο όνομα του δικαιούχου πληρωμής Φο- 
ρέως Κοινωνικής Ασφάλισης, με χρέωση του Λογαριασμού του 
Λ.Α.Φ.Κ.Α. που τηρείται στη Τράπεζα της Ελλάδος, υπογράφεται δε 
από τον Γενικό Γραμματέα και τον Γενικό Διευθυντή Διοικητικής Υπο¬ 
στήριξης και σε περίπτωση απουσίας τους από τους νόμιμους αναπλη¬ 
ρωτές τους που ορίζονται από τον Υπουργό Υγείας, Πρόνοιας και Κοι¬ 
νωνικών Ασφαλίσεων. 

Άρθρο 12 

Λογιστική - Οικονομική Οργάνωση 

1. Ο Λογαριασμός τηρείται από το Τμήμα Οικονομικής Διοίκησης 
της Δ/νσης Οικονομικού της Γ ενικής Γ ραμματείας Κοινωνικών Ασφα¬ 
λίσεων. 

2. Για την Λογιστική παρακολούθηση της κίνησης του Λογαριασμού 
τηρούνται τα παρακάτω βιβλία: 

1. Ημερολόγιο 

2. Βιβλίο Ισολογισμών - Απολογισμών 

3. Γενικό Καθολικό 

4. Αναλυτικό Καθολικό. 

Τα βιβλία πρό της χρησιμοποίησης τους αριθμούνται και μονογράφο- 


νται κατά σελίδα από τον αρμόδιο υπάλληλο της Δ/νσης Επιθεώρησης 
και στην τελευταία σελίδα καταχωρείται πράξη για τον αριθμό των σελί¬ 
δων και του προορισμού κάθε βιβλίου. 

Τα παραπάνω βιβλία δύνανται να τηρούνται μηχανογραφικά. 

3. Όλη η αλληλογραφία που αφορά στην κίνηση του Λογαριασμού, 
καταχωρείται στο Βιβλίο Πρωτοκόλλου της Γραμματείας της Δ/νσης 
Οικονομικού, στο αρχείο της οποίας φυλάσσονται τα σχέδια των σχετι¬ 
κών αποφάσεων και λοιπών εγγράφων. 

4. Το Τμήμα Προμηθειών της Δ/νσης Οικονομικού μεριμνά για την 
χορήγηση του απαραίτητου αναλωσίμου ή μη υλικού για την εκπλή¬ 
ρωση των επιδιωκομένων σκοπών του Λογ/σμού. 

Άρθρο 13 

Έλεγχος διαχείρισης 

1. Ο έλεγχος διαχείρισης ενεργείται από Επιτροπή που αποτελείται 
από τρεις Επιθεωρητές της Γ ενικής Γ ραμματείας Κοινωνικών Ασφαλί¬ 
σεων που ορίζονται από τον Υπουργό Υγείας, Πρόνοιας και Κοινωνικών 
Ασφαλίσεων οι οποίοι συντάσσουν σχετική έκθεση. 

2. Αντίγραφο της Έκθεσης συνυποβάλλεται μετά των λοιπών απο¬ 
λογιστικών στοιχείων στο Ελεγκτικό Συνέδριο για έλεγχο. 

Άρθρο 14 

Μεταβατικές διατάξεις 

1. Το Λογιστικό και Οικονομικό έτος του Λ.Α.Φ.Κ.Α. κατά το 
πρώτο έτος λειτουργίας του αρχίζει από την 7.10.92 και λήγει την 
31.12.1993. 

Άρθρο 15 

Από τις διατάξεις της απόφασης δεν προκαλείται δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1992 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. 22782 (13) 

Υπαγωγή του αδιαβάθμιστου προσωπικού του Πνευματικού Κέντρου 
Χαϊδαρίου στις διατάξεις του Ν. 1188/1981. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Με την 22782/12.11.92 απόφαση του Νομάρχη Δυτικής Αττικής, 
που εκδόθηκε σύμφωνα με τις διατάξεις του άρθρου 3 τουΝ. 1188/81. 
και ύστερα από σύμφωνη γνωμοδότηση του Υπηρεσιακού Συμβουλίου, 
υπάγεται το αδιαβάθμιστο προσωπικό του Πνευματικού Κέντρου Χαϊ- 
δαρίου, στις διατάξεις του Α’ μέρους του Ν. 1188/81, επειδή συντρέ¬ 
χουν οι προς τούτο προϋποθέσεις. 

Από τις διατάξεις αυτής της απόφασης προκαλείται δαπάνη σε βάρος 
του προϋπολογισμού του Πν. Κέντρου Χαϊδαρίου ύψους 8.000.000 
δρχ. περίπου για το τρέχον οικονομικό έτος και 9.000.000 δρχ. περί¬ 
που για καθένα από τα επόμενα οικονομικά έτη. 

Για την ανωτέρω δαπάνη έχει εγγραφεί πίστωση στον προϋπολογι¬ 
σμό του Πν. Κέντρου Χαϊδαρίου, ύψους 17.000.000 δρχ. με τα στοι¬ 
χεία: 05/111.1. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 12 Νομεβρίου 1992 

Ο Νομάρχης 
ΑΘΑΝ. ΜΠΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

, Ταχ. Κώδικας: 

104 32 


ΤΕΕΕΧ 

22.3211 ΥΡΕΤ ΟΗ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καηοδιστρΐου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για το Τεύχος Α' 

β) 

» 

» 

» 

Β’ 

Υ) 

» 

» 

» 

Γ' 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

Ν.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμη.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

0 

» 

» 

» 

Α.Ε. & Ε.Π.Ε. 


ια) Για όλα τα Τεύχη 


ι31 

Κωδικός αριθ. κατάθεσης στο Δημόσιο Ταμείο 3512 

13.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

23.000 

» 

1.150 

7.000 

» 

350 

22.000 

» 

1.100 

15.000 

» 

750 

7.000 

» 

350 

4.000 

» 

200 

7.000 

» 

350 

2.000 

» 

100 

50.000 

» 

2.500 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















